  Майя Бывальцева Вуись шутэтскон нуналъёсы, 10-12 инвожое, Удмуртилэн шоркараз бадӟым фестиваль радъяськоз. Ижкарын улӥсьёсты но куноосты азбарлэсь, ёрослэсь но карлэсь нуналъёссэс дэмен пусйыны ӧтё. Со сярысь кар администрацилэн пресс-службаез ивортӥз. 10-тӥ инвожое Азбарлэн нуналэз ортчоз. Шулдыръяськонъёс Ижкарысь котькуд ёросын, озьы ик кар лыдӟиськонниосын радъяськозы. 18 час 30 минутэ Операя но балетъя П. И. Чайковский нимо театр азьын ӧнерлыко хоръёслэн фестивальзы ортчоз. Отчы П. И. Чайковский нимо муниципал камерной хор, Удмуртиысь академ хор капелла, Пермь шаерысь филармонилэн камерной хорез, Екатеринбургысь А. А. Копанев нимо «Доместик» муниципал хор, «Нижний Новгород» камерной хор. Озьы ик «Настольник» кар турнирлэн быръён шудонъёсыз, «Вечер накануне Ивана Купала» (12+) гужем праздник радъяськозы. 11-тӥ инвожо Ёрослэн нуналэз луоз. Скверъёсын концертъёс, ӝӧквыл шудонъёсъя турнир ортчозы. 21 часын Александр Невский ним очерк азьын Бадӟым хор собор кутскоз. Екатеринбургысь, Ижысь, Нижний Новгородысь но Пермысь ӧнерлыко хоръёс, Удмуртиысь «Симфония» симфони оркестр но Санкт-Петербургысь кун академ капеллалэн солисткаез Анастасия Богачевёва нырысьсэ «Александр» невский кантатаез быдэстозы. Озьы ик концертэ искусствоосъя нылпи школаослэн огазеям хорзы но Крезьгуръя элькун колледжлэн хорзы пыриськозы. 12-тӥ инвожое Карлэн нуналэз ортчоз. Пӧртэм интывылъёсын шудонъёс, ӵошатсконъёс, концертъёс радъяськозы. Кызьпу арамаын «Ижкар Гербер» шулдыръяськон ортчоз. 21 часысен карын улӥсьёсты Сергей Лазарев ӟечкылалоз. 22 час 15 минутэ яркыт фейеверк ӝуатскоз. Фестивальлэн радлыкеныз  тодматскыны луоз.  Тегъёс: Мерлык Ижкар Удмуртия праздникъёс Карлэннуналэз  